Haing S. Ngor
Haing Somnang Ngor (kmerski: ហាំង សំណាង ង៉ោ; ; 22. mart 1940 – 25. februar 1996) bio je kambodžanski ljekar, pisac i glumac, najpoznatiji po debitantskoj ulozi Ditha Prana u filmu Polja smrti za koju je nagrađen Oscarom za sporednog glumca, postavši jedan od dvojice neprofesionalnih glumaca kome je to uspjelo osvojiti tu nagradu. Ngor je također jedini Azijat koji je uspio osvojiti tu nagradu.

Ngor se rodio kao dijete Kambodžanke i Kineza i radio je kao ginekolog 1975. godine u Phnom Penhu kada su Crveni Kmeri, po završetku građanskog rata preuzeli vlast i započeli sa brutalnom politikom Nulte godine. Zajedno sa dva miliona sugrađana je protjeran na selo, i nekoliko godina je proveo u radnim logorima, krijući svoj identitet i obrazovanje kako bi se spasio od likvidacije, s obzirom da su Crveni Kmeri sve intelektualce smatrali "buržujima" i narodnim neprijateljima. 1979. je uspio pobjeći u Tajland, a potom kod nećake u SAD gdje, međutim, nije uspio ponovno prakticirati medicinu. Godine 1984. je angažiran za ulogu Ditha Prana u Poljima smrti, te je nakon oskarovskog trijumfa toga nastupio u nekoliko hollywoodskih i hongkonških filmova, uglavnom temom vezanih uz vijetnamski rat. Ngor je slavu stečenu filmom nastojao iskoristiti baveći se humanitarnim aktivizmom, odnosno pišući knjige u kojima je opisivao svoj i život svojih sunarodnjaka pod komunističkim režimom. 

25. februara 1996. je ubijen hicima iz vatrenog oružja ispred svoje kuće u Chinatownu, u središtu Los Angelesa. Zločin je bio motiviran pljačkom, a za njega su uhapšena, optužena i na višegodišnje zatvorske kazne osuđena trojica pripadnika ulične bande "Oriental Lazy Boyz"; motiv zločina je bila pljačka, odnosno Ngorovo odbijanje da pljačkašima preda medaljon sa fotografijom svoje pokojne supruge. Za vrijeme suđenja su bile česte teorije zavjere kako je, zapravo, u pitanju bio atentat koga su naručili Crveni Kmeri i njihov vođa Pol Pot.

Filmografija

Film

Televizija

Izvori

Literatura 
 Ngor, Haing with Roger Warner. A Cambodian Odyssey. Macmillan Publishing Company, 1987. .
 Ngor, Haing with Roger Warner. Survival in the Killing Fields. Carroll & Graf Publishers, 2003. .

Vanjske veze 
 
 
 Haing Ngor Foundation website
 Yahoo! Biography
 CNN story on his death
 Los Angeles Times article on his murder

Američki filmski glumci
Američki televizijski glumci
Američki liječnici
Kambodžanski filmski glumci
Kambodžanski televizijski glumci
Kambodžanski liječnici
Dobitnici Oscara za najboljeg sporednog glumca
Žrtve ubistva